 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2023. gada 27. jūlijā Nr. 456**

(protokols Nr. 11, 17. p.)

**Par finanšu līdzekļu piešķiršanu SIA “Madonas namsaimnieks” kredītsaistību pilnīgai dzēšanai Pašvaldības īpašumā Augu iela 24 – 14, Madonā, Madonas novadā**

Madonas novada pašvaldībā ir saņemts SIA “Madonas namsaimnieks” iesniegums Nr. 1.2./3.2.1./235 Par kredītsaistību dzēšanu Augu ielā 24 - 14, Madonā.

1. Saskaņā ar līgumu Nr.20-035248-IN (attiecināmās izmaksas), kas noslēgts ar AS Swedbank, par daudzdzīvokļu dzīvojamās mājas Augu ielā 24, Madonā, energoefektivitātes projekta realizāciju, ir saņemts bankas paziņojums par Euribor likmes paaugstināšanu.

Procentu likme maiņas brīdī (EUR) 6 mēn. Euribor bija 3,760% gadā.

Fiksētā procentu likme ir 3,00%.

Kopējā procentu likme: 6,760%

Kredītsaistību atlikums uz 30.06.2023. ir EUR 6003,25.

1. Saskaņā ar līgumu Nr.20-035333-IN (neattiecināmās izmaksas), kas noslēgts ar AS Swedbank, par daudzdzīvokļu dzīvojamās mājas Augu ielā 24, Madonā, energoefektivitātes projekta realizāciju, ir saņemts bankas paziņojums par Euribor likmes paaugstināšanu.

Procentu likme maiņas brīdī (EUR) 6 mēn. Euribor bija 3,760% gadā.

Fiksētā procentu likme ir 6,00%.

Kopējā procentu likme: 9,760%

Kredītsaistību atlikums uz 30.06.2023. ir EUR 1417,34.

Pamatojoties uz augstākminēto SIA “Madonas namsaimnieks” lūdz Pašvaldību piešķirt finansējumu EUR 7420,59 ieskaitot PVN apmērā kredītsaistību pilnīgai dzēšanai Pašvaldības īpašumā Augu iela 24 – 14, Madonā, Madonas novadā.

Noklausījusies sniegto informāciju, ņemot vērā 18.07.2023. Finanšu un attīstības komitejas atzinumu, ņemot vērā 18.07.2023. Finanšu un attīstības komitejas atzinumu, **atklāti balsojot: PAR – 13** (Agris Lungevičs, Aivis Masaļskis, Andris Dombrovskis, Andris Sakne, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa), **PRET – NAV**, **ATTURAS – NAV,** Madonas novada pašvaldības dome **NOLEMJ:**

1. Piešķiršanu EUR 7420,59 apmērā ieskaitot PVN kredītsaistību pilnīgai dzēšanai Pašvaldības īpašumā Augu iela 24 – 14, Madonā, Madonas novadā. Finansējumu ņemot no Madonas novada pašvaldības 2023. gada budžeta nesadalītajiem līdzekļiem.

Domes priekšsēdētājs A. Lungevičs

*Anspoka*

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU